Somon yo‘li Andromeda bilan qanday to‘qnashadi va Yerga nima bo‘ladi? (video)

“Roskosmos”ning telestudiyasi Yer sayyorasi joylashgan Somon yo‘li galaktikasini kelajakda qanday halokat kutayotgani haqida hikoya qiluvchi rolik tayyorladi. Meduza’ning qayd etishicha, 4 milliard yildan so‘ng bizning galaktikamiz hozirgi vaqtda 2,5 million yorug‘lik yili uzoqlikda joylashgan Andromeda galaktikasi bilan to‘qnashadi.

 Kadr: “Roskosmos” / Meduza
To‘qnashuvdan bir necha million yil o‘tib, ikki galaktika yagona — ulkan galaktikaga aylanadi. Astrofizik Rashid Syunyayev, agar Yerda o‘sha vaqtda ham odamlar yashayotgan bo‘lsa, ular nimalarga guvoh bo‘lishi haqida so‘zlab berdi: “Yerliklar uchun bu unchalik ham yoqimli tomosha bo‘lmaydi. Quyosh tizimi noodatiy tezlikda galaktikamizdan qayergadir uzoqqa otilib ketadi. Bu yulduzlar bo‘tqasi ichra ajoyib parvoz bo‘ladi”.

Somon yo‘li va Andromeda to‘qnashuvi vizualizatsiyasini batafsil bu videoda ko‘rish mumkin:
https://www.youtube.com/watch?v=PrIk6dKcdoU